༄༅། །རྗེ་རྒོད་ཚང་པས་མཛད་པའི་སྤེལ་སྦྱང་རྣམ་གསུམ་བཞུགས་སོ། །
ན་མོ་གུརུ། སྤེལ་སྦྱང་འདི་ལ་དོན་གསུམ་སྟེ། ཚེའི་སྤེལ་སྦྱང་དང་། ལོངས་
སྤྱོད་ཀྱི་སྤེལ་སྦྱང་དང་། འཁོར་གྱི་སྤེལ་སྦྱང་ངོ༌། །དང་པོ་ལ་གཉིས་ཏེ། སྦྱང་བ་དང་
སྤེལ་བའོ། །དང་པོ་ལ་གསུམ་སྟེ། ཕྱི་སྦྱང་པ་དང༌། ནང་སྦྱང་པ་དང་། བར་སྦྱང་
པའོ༑ །དང་པོ་རང་གི་ཚེ་ཐོག་མ་མེད་པ་ནས་ད་ལྟ་ཡན་ཆད་དུ། སྲོག་གཅོད་པའི་སྒྲིབ་པ་
ཐམས་ཅད་སྭ་བྷཱ་ཝའི་སྔགས་ཀྱིས་བྱང་བར་བསམ་མོ།
།གཉིས་པ་ནི་རང་གི་ཁ་བཀོད་བྱས་
ནས་གཞན་སྲོག་གཅོད་དུ་བཅུག་པ་དང༌། རྗེས་སུ་ཡི་རང་ཕུལ་བའི་སྒྲིབ་པ་ཐམས་ཅད་སྭ་བྷཱ་
ཝའི་སྔགས་ཀྱིས་དག་པར་བསམ་མོ། །གསུམ་པ་ནི་གཞན་ཤི་ན་དགའ་བ་དང་། བསད་ན་
དགའ་བ་དང༌། སྙིང་ཚིམ་བྱས་པ་ཐམས་ཅད་སྭ་བྷཱ་ཝའི་སྔགས་ཀྱིས་དག་པར་སྦྱངས།
སྤེལ་བ་ལ་ཡང་གསུམ་ལས། ནང་སྤེལ་བ་དང་། ཕྱི་སྤེལ་བ་དང༌། བར་སྤེལ་
བའོ༑ །དང་པོ་རང་གི་ཚེ་ཐོག་མ་མེད་པ་ནས་ད་ལྟ་ཡན་ཆོད་དུ། སེམས་ཅན་གྱི་སྲོག་
སྐྱབས་པ། ཉེའུ་སྟོན་པ། བླ་མའི་སྐུ་ཚེ་རིང་ན་དགའ་བྱས་པ་ཐམས་ཅད་སྤེལ་སྔགས་ཀྱིས་
ནམ་མཁའི་ཁམས་སུ་མི་ཤོང་བར་སྤེལ་ལཽ། །གཉིས་པ་ཕྱི་སྤེལ་བ་ལ། ཡན་ལག་བདུན་
པ་བྱེད་པ་ཡིན། རིན་པོ་ཆེའི་ཞལ་ནས། ངས་ཚེརང་གི་ཐོག་ཏུ་སྒྲིགས་པའི་ཡན་ལག་
བདུན་པ་འདི་ལྟར་བྱས་གསུང༌། བཅོམ་ལྡན་འདས་ཚེ་དཔག་མེད་སྐུ་མདོག་དམར་པོ་ཞལ་
ནུབ་ཏུ་གཟིགས་པ། ཕྱག་ན་འཆི་མེད་ཀྱི་བདུད་རྩིས་ལྷུང་བཟེད་བསྐང་བ་བསྣམས་པ་ཞིག་
བསྒོམས་ལ། བཅོམ་ལྡན་འདས་མགོན་པོ་ཚེ་དཔག་ཏུ་མེད་པ་ཤིན་ཏུ་རྣམ་པར་ངེས་པ་གཟི་
བརྗིད་ཀྱི་རྒྱལ་པོ་ལ་ཕྱག་འཚལ་ལོ། །འཆི་མེད་བདུད་རྩི་ཚེའི་རིག་འཛིན་ཐོབ་པའི་སློབ་
དཔོན་པདྨ་འབྱུང་གནས་ལ་སོགས་པས་ནམ་མཁའི་ཁམས་བཀང་བ་འབུལ། རང་གིས་ཚེ་
ཐོག་མ་མེད་པ་ནས་སྲོག་བཅད་པ་དང་། གཅོད་དུ་བཅུག་པ་དང༌། གཅོད་པ་ལ་ཡི་རང་བ་
60

ཐམས་ཅད་ལ་བཤགས་པ་བྱ། བླ་མ་སངས་རྒྱས་ཐམས་ཅད་སྐུ་ཚེ་རིང་ན་རྗེས་སུ་ཡི་རང་།
སེམས་ཅན་ཐམས་ཅད་ཚེ་རིང་ན་དགའ། རྗེས་སུ་ཡི་རང་བྱ། ྋམགོན་པོ་ཚེ་དང་ཡེ་ཤེས་
དཔག་ཏུ་མེད་པའི་ཆོས་ཀྱི་འཁོར་ལོ་བསྐོར་དུ་གསོལ་ཞེས་བྱ། བླ་མ་སངས་རྒྱས་ཐམས་ཅད་
སེམས་ཅན་གྱི་དོན་དུ་སྐུ་ཚེ་རིང་བར་གྱུར་ཅིག་ཅེས་གསོལ་བ་གདབ། དེ་ནས་སྣའི་རླུང་དང་
བསྟུན་ནས་བདུད་རྩི་ལན་བདུན་རྔུབ། རྗེས་ལ་སྔགས་བགྲང་། གསུམ་པ་མཚམས་སྦྱོར་
ྋབླ་མ
སྤེལ་བ་ནི། བླ་མ་སངས་རྒྱས་ཐམས་ཅད་སེམས་ཅན་གྱི་དོན་དུ་སྐུ་ཚེ་འཁོར་བ་མ་སྟོངས་ཀྱི་
བར་དུ་བཞུགས་པར་གྱུར་ཅིག །རྣལ་འབྱོར་པ་བདག་ཅག་ཀྱང་སེམས་ཅན་ཐམས་ཅད་ཀྱི་
དོན་དུ་ཚེའི་རིག་འཛིན་ཐོབ་པར་གྱུར་ཅིག
།སེམས་ཅན་ཐམས་ཅད་ཀྱང་བདེ་སྐྱིད་ཕུན་སུམ་
ཚོགས་པ་དང་ལྡན་པར་གྱུར་ཅིག །ཅེས་སྨོན་ལམ་བྱ། ངས་འདི་ཀ་གཅིག་པོ་ལ་ཚོགས་
འཁོར་ལེན་མྱོང་གསུང༌། ལོངས་སྤྱོད་ཀྱི་སྤེལ་སྦྱང་ལ་གཉིས། དབུལ་པོའི་ས་བོན་བག་
བར་
ལ་ཉལ་དུ་ཡོད་པ་ཐམས་ཅད་སྭ་བྷཱ་ཝའི་སྔགས་ཉེར་གཅིག་གིས་དག་པར་བསམ། གཉིས་པ་
ཡོན་ཡོངས་སུ་སྦྱོང་བའི་གཟུངས་འདོན། ཆུ་གཏོར་བྱ། གཏོར་མ་བཏང༌། ཆུ་སྦྱིན་པ་
གཏོང་ན་རྒྱང་རིང་པོ་ནས་བསྔོ་རུ་བཏུབ་སྟེ། ཆུ་དེ་ལ་བདག་པོ་ཡོད་པས། མཐོང་གང་
ཙམ་བསྔོའོ། །གསུམ་པ་ནི། སྦྱིན་པ་བཏང་སྙམ་པ་དང༌། སེར་སྣ་སྐྱེས་པའི་དུས་ཉིད་དུ་
སྭ་བྷཱ་ཝས་སྦྱང་ངོ་། །སྤེལ་བ་ལ་ཡང་གསུམ་སྟེ། ནང་སྤེལ། ཕྱི་སྤེལ།
མཚམས་སྦྱོར་སྤེལ་ལོ། །དང་པོ་ནི་རང་གི་ཚེ་ཐོག་མ་མེད་པ་ནས་ད་ལྟ་ཡན་ཆད་དུ།
བསོད་ནམས་ཀྱི་ཚོགས་བག་ཙམ་རེས་གཙོ་བྱས་ནས། དགེ་བརང་གིས་བྱས་པས།
གཞན་བྱེད་དུ་བཅུག་པ། བྱེད་པ་ལ་རྗེས་སུ་ཡི་རང་བ། གཞན་གྱི་འབུལ་སྣ་བྱས་པ། ཐ་
ན་ཁྱི་ལ་ཟན་ཆང་གཅིག་བྱིན་པ་ཐམས་ཅད་སྤེལ་བའི་སྔགས་ཀྱིས་ནམ་མཁའི་ཁམས་ཁྲིག་གིས་
ཁེངས་པར་བསྒོམ། ཕྱི་སྤེལ་བ་ནི། རྫའམ་རིན་པོ་ཆེ་ལས་བྱས་པའི་བུམ་པ་གས་ཆག་མེད་
པ་ཞིག་ཏུ་འབྲུ་སྣ་ལྔ་དང༌། རིན་པོ་ཆེ་དང༌། ཤ་དང་། མར་དང་། སྦྲང་རྩི་ལ་སོགས་
པས་བཀང་ལ། མིས་མི་མཐོང་བའི་སར་བཞག །སྤེལ་བའི་སྔགས་བརྗོད་པས། སྔར་
གྱི་ཚེ་རེ་རེ་ལ་བསམ་གྱིས་མི་ཁྱབ་པར་འཕེལ་ནས།....ཆོས་རྗེའི་ཞལ་ནས་འདི་ངས་དང་པོ་ཨེན་རེ་བྱས་
61

ཏེ༑ གང་དུ་སྡོད་ཀྱང་སྲིས་སྨེ་བར་ཡོད་པ་ཡིན་གསུང་། ཚད་མི་ཤེས་པར་བསམ། ཡང་འཕྲལ་དུ་
ཕྱེ་ཟད་ལ་སོགས་པ་ལ་ཡང་བྱ། བར་མཚམས་སྦྱོར་སྤེལ་བ་ནི། མཎྜལ་ཕུལ་ལ་རང་གི་
ལུས་ལོངས་སྤྱོད་དེ་ཐམས་ཅད་ལྟོས་པ་མེད་པར་ཕུལ། བདག་སེམས་ཅན་གྱི་དོན་བྱེད་པ་ལ།
ལོངས་སྤྱོད་ཆར་བཞིན་འབབ་པར་གྱུར་ཅིག །ཅེས་སྨོན་ལམ་གདབ། སྤེལ་སྔགས་བརྗོད།
བསྔོ་བ་བྱའོ། །འཁོར་གྱི་སྤེལ་སྦྱང་ལ་གཉིས་ཏེ། སྦྱང་བ་དང་སྤེལ་བའོ། །དང་པོ་ལ་
གསུམ་སྟེ། ཕྱི་སྦྱང་བ་དང༌། ནང་སྦྱང་བ་དང༌། བར་མཚམས་སྦྱོར་སྦྱང་བའོ། །
དང་པོ་རང་ཞི་བདེའི་འདུན་པ་བྱས་པ་ཐམས་ཅད་སྭ་བྷཱ་ཝས་སྔགས་ཉེར་གཅིག་གིས་སྦྱང༌།
གཉིས་པ་ནི། སེམས་ཅན་བློས་སྤོང་བྱས་པ་ཐམས་ཅད་སྭ་བྷཱ་ཝའི་སྔགས་ཀྱིས་སྦྱང་། རིན་
པོ་ཆེའི་ཞལ་ནས།
རང་གིས་ལྟོ་གོས་ཆོས་གསུམ་གྱིས་བསྐྱངས་པའི་འཁོར་རྨུ་རྒོད་བྱུང་ན་
འབྱུང་ཉེས་སྟེ། སྨོན་པའི་སེམས་བསྐྱེད་རྩ་ནས་འཆོར་གསུང་། གསུམ་པ་ནི། གཞན་
བསོད་ནམས་དང་ལྡན་པ་སྣང་བ་དབང་དུ་བསྡུད་པ་ཞིག་འདུག་ན།
དེ་གོང་དུ་ཤོར་དོགས་
ཀྱིས་ཕྲག་དོག་གིས། གཞན་གྱི་འཁོར་ཉུང་ན་དགའ་བ་བྱས་པ་ཐམས་ཅད་སྭ་བྷཱ་ཝའི་སྔགས་
ཀྱིས་སྦྱངས། སྤེལ་བ་ལ་ཡང་གསུམ་སྟེ། ནང་སྤེལ། ཕྱི་སྤེལ། བར་མཚམས་སྦྱོར་
སྤེལ་བའོ། །དང་པོ་ནི་རང་གི་ཚེ་སྔོན་མ་ཕན་ཆད་དུ་འགྲོ་དོན་བྱས་པ། བླ་མའི་འགྲོ་དོན་གྱི་
གྲོགས་བྱས་པ། བྱེད་དུ་བཅུག་པ། བྱེད་པ་ལ་རྗེས་སུ་ཡི་རང་བ་ཐམས་ཅད་ཀུན་གཞི་ལ་
བག་ཆགས་སུ་ཡོད་པ། སྤེལ་སྔགས་ཀྱིས་ཚད་མི་ཤེས་པར་བསྒོམ། གཉིས་པ་ནི། བླ་
མ་ཐུབ་པ་ཆེན་པོར་མདུན་གྱི་ནམ་མཁའ་ལ་བསྒོམས་ལ་གསོལ་བ་གདབ། བཅུད་ཀྱི་སེམས་
ཅན་ཐམས་ཅད་བསླབ་པ་གསུམ་དང་ལྡན་པའི་དགེ་སློང་དཔག་ཏུ་མེད་པར་སྤྲུལ་ཏེ་འབུལ།
གསུམ་པ་བར་མཚམས་སྦྱོར་སྤེལ་བ་ནི། བླ་མ་དཀོན་མཆོག་ལ་མཆོད་པོ་འབུལ། དགེ་
འདུན་ལ་བསྙེན་བཀུར་བྱས་ལ། བདག་འགྲོ་བ་སེམས་ཅན་གྱི་དོན་བྱེད་པ་ལ། བསླབ་པ་
གསུམ་དང་ལྡན་པའི་འཁོར་དཔག་ཏུ་མེད་པ་འདུ་བར་གྱུར་ཅིག་ཅེས་སྨོན་ལམ་ལན་གསུམ་
བཏབ་བོ། །ཚེ་དང་ལོངས་སྤྱོད་འཁོར་གྱི་སྤེལ་སྦྱང་འདི། །འགྲོ་མགོན་གསུང་ལས་བདག་
གིས་ཡི་གེར་བཀོད། །སྤེལ་སྦྱང་མཐར་ཕྱིན་ཕུན་སུམ་ཚོགས་གྱུར་ནས། །འགྲོ་བ་ཀུན་གྱི་
62

སྐྱབས་མགོན་བྱེད་པར་ཤོག །སྣོད་མིན་ལ་མི་བསྟན་པར་ཞུའོ།།
།།
63